
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1306 


12 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) Δήμου Νέσσωνος Ν. Λάρισας. 1 

Έγκριση Υπερωριακής απασχόλησης Β', εξαμήνου 
2003 για τους υπαλλήλους που υπηρετούν στην 
Νομαρχιακή Αυτ/ση Καρδίτσας και θα ασχοληθούν 
με τον ποιοτικό και ποσοτικό έλεγχο των νωπών και 


μεταποιημένων γεωργικών προϊόντων. 2 

Έγκριση τροποποίησης των κανονισμών αμοιβαίων 
κεφαλαίων που διαχειρίζεται η εταιρεία ΊΝ- 

ΤΕΒΤΒυδΤ ΑΕΔΑΚ". 3 

Έγκριση συγχώνευσης αμοιβαίων κεφαλαίων που δια¬ 
χειρίζεται η εταιρεία ΊΝΤΕΒΤΒυδΤ ΑΕΔΑΚ". 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην Δ17α/115/10/Φ.Ν.429/ 
7.8.2003 απόφαση του Υφυπουργού Περιβάλλο¬ 
ντος, Χωρ/ξίας και Δημ. Έργων. 5 


ΑΠΟΦΑΣΕΙ Σ 

Αριθ. 2764 (1) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) Δήμου Νέσσωνος Ν. Λάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1) Τις διατάξεις των άρθρων 1 και 18 του Ν. 2539/97 "Συ¬ 
γκρότηση της Πρωτοβάθμιας Τοπικής Αυτ/σης" (τ.Α.' ΦΕΚ 
244/97). 

2) Τις διατάξεις των άρθρων 6 και 9 του Ν. 2503/97(ΦΕΚ 
107/97/τ.Α.') "Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την τοπική Αυτ/ση και άλ¬ 
λες διατάξεις". 

3) Την 6999/99 απόφασή μας (ΦΕΚ 1346/99/τ.Β'), περί 
έγκρισης του Οργανισμού Εσωτερικής Υπηρεσίας του 
Δήμου Νέσσωνος. 

4) Την 13/2003 απόφαση του Δημοτικού Συμβουλίου, 
περί τροποποίησης του Ο.Ε.Υ. του Δήμου Νέσσωνος. 


5) Την 57/2003 (πρακτικό 6) γνωμοδότηση του Υπηρε¬ 
σιακού Συμβουλίου Υπαλλήλων Ο.Τ.Α. Ν. Λάρισας. 

6) Την αρ. 2682/2001 (ΦΕΚ 597/Β/2001) απόφαση του 
Γενικού Γραμματέα Περιφέρειας Θεσσαλίας για την εκ¬ 
χώρηση αρμοδιοτήτων, αποφασίζουμε: 

Τροποποιούμε τον Ο.Ε.Υ. Δήμου Νέσσωνος, Ν. Λάρι¬ 
σας, ως εξής: 

ΜΕΡΟΣ ΠΡΩΤΟ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΤΜΗΜΑΑ 

ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ 
ΚΕΦΑΛΑΙΟ Α 

ΥΠΗΡΕΣΙΕΣ ΣΤΗΡΙΞΗΣ ΔΗΜΑΡΧΟΥ 
Άρθρο 1 

1. Γραφείο Δημάρχου 

2. Γ ραφείο Τύπου, Δημοσίων και Διεθνών σχέσεων 

3. Γ ραφείο Νομικής Υποστήριξης 

4. Ειδικοί Σ/λοι, Επιστημονικοί Συνεργάτες ή Ειδικοί Συ¬ 
νεργάτες 

ΚΕΦΑΛΑΙΟ Β 

ΥΠΗΡΕΣΙΕΣ ΣΤΗΡΙΞΗΣ ΤΩΝ ΑΙΡΕΤΩΝ ΟΡΓΑΝΩΝ 
Άρθρο 2 

Γ ραφείο Στήριξης Αιρετών Οργάνων 
ΚΕΦΑΛΑΙΟ Γ 

ΥΠΗΡΕΣΙΕΣ ΣΤΗΡΙΞΗΣ ΕΡΓΟΥ ΤΟΥ ΔΗΜΟΥ 
Άρθρο 3 

Διάρθρωση υπηρεσιών Στήριξης Έργου του Δήμου 

1. Τμήμα Διοικητικών και Οικονομικών Υπηρεσιών 

2. Τμήμα Τεχνικών Υπηρεσιών και Περιβάλλοντος 

3. Αυτοτελές Γραφείο Προγραμματισμού, Αγροτικής 
και Τουριστικής Ανάπτυξης 

Έδρα των ως άνω υπηρεσιακών μονάδων είναι το Συ¬ 
κούριο. 

ΤΜΗΜΑΒ 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΚΕΦΑΛΑΙΟ Α 

ΑΡΜΟΔΙΟΤΗΤΕΣ ΥΠΗΡΕΣΙΩΝ ΣΤΗΡΙΞΗΣ ΔΗΜΑΡΧΟΥ 
Άρθρο 4 

Γ ραφείο Δημάρχου 

Στις αρμοδιότητες του Γ ραφείου ανήκουν: 

- Η δακτυλογράφηση, αναπαραγωγή, διεκπεραίωση και 

αρχειοθέτηση προσωπικής αλληλογραφίας και αποφά¬ 
σεων του Δημάρχου. 

- Η ρύθμιση των συναντήσεων και επικοινωνιών του Δη¬ 
μάρχου και η τήρηση ημερολογίου των προσωπικών του 
επαφών εντός και εκτός Δήμου. 

- Η τήρηση του Ειδικού Πρωτοκόλλου αλληλογραφίας 
Δημάρχου. 

- Η τήρηση του προσωπικού αρχείου εγγράφων Δημάρ¬ 
χου. 

- Η τήρηση πρακτικών συναντήσεων ή συμβουλίων στα 
οποία συμμετέχει ο Δήμαρχος. 

- Η συγκέντρωση των στοιχείων ή εγγράφων που πρέπει 
να υπογραφούν από τα όργανα και μεριμνά για την υπο¬ 
γραφή και διεκπεραίωσή τους. 

Άρθρο 5 

Γραφείο Τύπου, Δημοσίων και Διεθνών Σχέσεων 

Στις αρμοδιότητες του Γ ραφείου ανήκουν: 

- Η οργάνωση ενημερωτικών συνεδρίων, συνελεύσεων, 
εορτών, δεξιώσεων και λοιπών εκδηλώσεων του Δήμου. 

- Η παρακολούθηση δημοσιεύσεων του Τύπου ή εκπο¬ 
μπών των Μέσων Μαζικής Επικοινωνίας και η μέριμνα για 
την προετοιμασία αναλογών δημοσιεύσεων με στόχο την 
προάσπιση των συμφερόντων του Δήμου. 

- Η συνεργασία με τους δημοσιογράφους και η οργά¬ 
νωση των συνεντεύξεων τύπου, τοπικού ή γενικού χαρα¬ 
κτήρα. 

- Η δημοσίευση των διακηρύξεων και ανακοινώσεων 
των υπηρεσιώντου Δήμου. 

- Ο σχεδιασμός, η εισήγηση και η εφαρμογή προγραμ¬ 
μάτων προβολής του έργου και των υπηρεσιών που πα¬ 
ρέχει ο Δήμος. 

- Η ενημέρωση των πολιτών για τις επιδιώξεις, τους στό¬ 
χους και τις υπηρεσίεςτου Δήμου με γενικό στόχοτη δρα- 
στηριοποίηση των πολιτών για την προώθηση των τοπι¬ 
κών συμφερόντων. 

- Η συγκέντρωση ειδήσεων από το χώρο του Δήμου, η 
επεξεργασία του υλικού, ο σχεδιασμός, η εισήγηση και η 
εφαρμογή προγραμμάτων διανομής τους. 

- Η τήρηση πληροφοριακού αρχείου δημοσιεύσεων ή 
εκπομπώνπουαφορούντοΔήμο, καθώς και των σχετικών 
απαντήσεων. 

- Η επιμέλεια της διοργάνωσης, υποδομής, φιλοξενίας 
και ξενάγησης ξένων αντιπροσωπειών. 

- Η υποστήριξη των αιρετών οργάνων και των υπηρε¬ 
σιών για τη διοργάνωση των συναντήσεων με προσκεκλη¬ 
μένους από το εξωτερικό και αντιστοίχως επισκέψεωντης 
δημοτικής αρχής. 

- Η επιμέλεια της διαδικασίας μετάβασης στο εξωτερι¬ 
κό δημοτικής αντιπροσωπείας. 

- Η επικοινωνία με φορείς του Εξωτερικού που ενδιαφέ¬ 
ρουν το Δήμο. 

- Η υποδοχή και πληροφόρηση των δημοτών για κάθε 
δραστηριότητα του Δήμου. 

- Η ενημέρωση των δημοτών για τα δικαιώματάτους και 
τις ενέργειες που απαιτούνται για τη διεκπεραίωση των 
υποθέσεών τους, καθώς και εφοδιασμό τους με τα απα¬ 
ραίτητα πληροφοριακά στοιχεία και έντυπα. 

- Η παραλαβή υποδείξεων, προτάσεων και παραπόνων 
των δημοτών. 

- Η διάθεση ενημερωτικών φυλλαδίων, οδηγιών, εντύ¬ 
πων σχετικά με την εξυπηρέτηση των δημοτών και τις δη¬ 
μοτικές υπηρεσίες. 


Άρθρο 6 

Γ ραφείο Νομικής Υποστήριξης 

Στις αρμοδιότητες του Γ ραφείου ανήκουν: 

- Η παροχή υπηρεσιών νομικής υποστήριξης προς τα αι¬ 
ρετά όργανα του Δήμου, για την προώθηση των επιδιώ¬ 
ξεων, στόχων, συμφερόντων του Δήμου. (Ο Δικηγόρος 
παρίσταται στις συνεδριάσεις του Δημοτικού Συμβουλί¬ 
ου, της Δημαρχιακής Επιτροπής και των Τοπικών Συμ¬ 
βουλίων όταν καλείται). 

- Η παροχή υπηρεσιών νομικής υποστήριξης στις υπη¬ 
ρεσίες και στα Νομικά Πρόσωπα του Δήμου για οποιοδή- 
ποτε θέμα. 

- Η νομική επεξεργασία και γνωμοδότηση για πράξεις 
της Δημ. Διοίκησης που αφορούν το Δήμο. 

- Η νομική επεξεργασία προγραμματικών συμβάσεων 
του Δήμου, συμβολαίων, συμβάσεων εργασίας και έρ¬ 
γου, διακηρύξεων, δημοπρασιών κ.λπ. 

- Η παράσταση του δικηγόρου σ’ όλα τα δικαστήρια για 
υποθέσεις του Δήμου. 

- Η παράσταση του δικηγόρου στις Διοικ. Αρχές για την 
προάσπιση των συμφερόντων του Δήμου. 

- Η τήρηση αρχείου της νομοθεσίας για να ανταποκρί- 
νεται το Γραφείο στις προηγούμενες δραστηριότητες 
(συγκέντρωση νόμων, διαταγμάτων, γνωμοδοτήσεων, 
αποφάσεων και νομολογίας, που αφορούν και απασχο¬ 
λούν το Δήμο). 

Άρθρο 7 

Ειδικοί Σύμβουλοι ή Επιστημονικοί Συνεργάτες 
ή Ειδικοί Συνεργάτες 

- Ο κάθε ειδικός σύμβουλος ή επιστημονικός συνεργά¬ 
της ή ειδικός συνεργάτης ασκεί επιτελικά καθήκοντα και 
δεν έχει αποφασιστικές αρμοδιότητες οποιασδήποτε 
μορφής. 

- Παρέχει συμβουλές και διατυπώνει εξειδικευμένες 
γνώμες (γραπτά ή προφορικά) για τα συγκεκριμένο τομέα 
δραστηριοτήτων τον οποίο έχει ορισθεί να εξυπηρετήσει 
(Ν. 1416/1984 άρθρο 67) και το συμβουλευτικό του έργο 
απευθύνεται προς το Δήμαρχο. 

- Συνεργάζεται στα πλαίσια των δραστηριοτήτωντου με 
το Τμήμα Προγραμματισμού, Αγροτικής και Τουριστικής 
Ανάπτυξης για την επεξεργασία εισηγήσεων, προτάσεων 
κ.λπ. 

ΚΕΦΑΛΑΙΟ Β' 

ΥΠΗΡΕΣΙΕΣ ΣΤΗΡΙΞΗΣ 
ΤΩΝ ΔΗΜΟΤΙΚΩΝ ΣΥΛΛΟΓΙΚΩΝ ΟΡΓΑΝΩΝ 

Άρθρο 8 

Γ ραφείο Συλλογικών Οργάνων 

Στις αρμοδιότητες του Γ ραφείου ανήκουν: 

- Η ευθύνη της γραμματειακής στήριξης όλων των συλ¬ 
λογικών οργάνωντου Δήμου (Δημοτικού Συμβουλίου, Δη¬ 
μαρχιακής Επιτροπής, Επιτροπών Δημοτικού Συμβουλί¬ 
ου κ.λπ.), των Τοπικών Συμβουλίων των Δημοτικών Διαμε¬ 
ρισμάτων και των Δημοτικών Συμβούλων. 

- Έργο των υπηρετούντων στο Γ ραφείο είναι: 

- Η κατάρτιση Ημερήσιας Διάταξης σε συνεργασία με 
τον Πρόεδρο του Συλλογικού Οργάνου. 

- Η σύνταξη αποφάσεων, η αναπαραγωγή, η υποβολή 
αυτών προς έγκριση, η κοινοποίησή τους στις αρμόδιες 
υπηρεσίες ή στους ενδιαφερομένους φορείς για εκτέ¬ 
λεση. 

- Η τήρηση πρακτικών και αρχείου του Δημοτικού Συμ¬ 
βουλίου. 

- Η βιβλιοδέτηση αποφάσεων του Δημοτικού Συμβουλί¬ 
ου και της Δημαρχιακής Επιτροπής. 

Η μέριμνα για τη συγκρότηση και τη λειτουργία των 
σχολικών Επιτροπών όλων των σχολείων Α/θμιας και 
Β/θμιας Εκπαίδευσης και της Δημοτικής Επιτροπής Παι¬ 
δείας. 

- Η διοικητική υποστήριξη της Δημοτικής Επιτροπής 
Παιδείας. 

ΚΕΦΑΛΑΙΟ Γ 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΣΤΗΡΙΞΗΣ ΕΡΓΟΥ ΤΟΥ ΔΗΜΟΥ 

Άρθρο 9 

Τμήμα Διοικητικών και Οικονομικών Υπηρεσιών 

Α. Στις αρμοδιότητες του τμήματος Διοικητικών υπηρε¬ 
σιών ανήκουν τα παρακάτω θέματα: 

1. Προσωπικού 

- Η τήρηση των ατομικών φακέλων όλων των υπαλλή¬ 
λων. 

- Η σύνταξη αποφάσεων Δημάρχου για υπηρεσιακές με¬ 
ταβολές των υπαλλήλων από πρόσληψη μέχρι και συντα- 
ξιοδότηση (κλιμάκια, χρονοεπιδόματα, πειθαρχικές ποι¬ 
νές, άδειες κ.λπ.). 

- Η έκδοση σχετικών βεβαιώσεων. 

- Η μέριμνα για την τήρηση του ωραρίου λειτουργίας 
των υπηρεσιών του Δήμου. 

2. Δημοτικής Κατάστασης 

- Η σύνταξη, ενημέρωση και τήρηση βιβλίων δημοτολο¬ 
γίου. 

- Η τήρηση οικογενειακών μερίδων. 

- Η εφαρμογή του Κώδικα περί Ελληνικής Ιθαγένειας. 

- Η κατάρτιση ετησίων μητρώων αρρένων και στρατο¬ 
λογικών πινάκων. 

- Η τήρηση και συνεχής ενημέρωση βιβλίων (επίσημα 
αρχεία) για όλα τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, βαπτίσεις, γάμοι, 
θάνατοι), καθώς και για κάθε μεταγενέστερο γεγονός που 
συνδέεται με αυτά (υιοθεσίες, διαζύγια, εκούσιες ανα¬ 
γνωρίσεις κ.λπ.). 

- Η έκδοση κάθε πιστοποιητικού που συνδέεται με τα 
παραπάνω. 

- Η ενημέρωση των αντιστοίχων υπηρεσιών άλλων 
Ο.Τ.Α. για ληξιαρχικά γεγονότα που επηρεάζουν τα μη¬ 
τρώα αρρένων και τις οικογενειακές μερίδες. 

- Η έκδοση στατιστικών στοιχείων. 

- Η τήρηση εκλογικών καταλόγων. 

- Η διεξαγωγή εκλογών σ’ ό,τι αφορά το Δήμο (Δημοτι¬ 
κών, Νομαρχιακής Αυτοδιοίκησης, Βουλευτικών, Ευρωε¬ 
κλογών). 

3. Γραμματειακής Υποστήριξης - Διοικητικής Μέριμνας 
Υπηρεσιών 

- Η τήρηση του γενικού πρωτοκόλλου εισερχομένων και 
εξερχόμενων εγγράφων, καθώς και η διεκπεραίωση αυ¬ 
τών. 

- Η δακτυλογράφηση όλων των εγγράφων. 

- Η μέριμνα για βοηθητικές λειτουργίες (φαξ, τηλεφωνι¬ 
κό κέντρο, φύλαξη κτιρίων, καθαριότητα κτιρίων, φωτο¬ 
τυπίες, εργασίες κλητήρα και τελετών). 

- Η διαχείριση και διεκπεραίωση εργασιών που σχετίζο¬ 
νται με τον Ο. Γ. Α., τις αποζημιώσεις των ΕΛ. ΓΑ. και τις επι¬ 


δοτήσεις που γίνονται από τη Νομαρχιακή Αυτοδιοίκηση 
στην περιοχή αρμοδιότητας του Δήμου. 

Β. Στις αρμοδιότητες του τμήματος Οικονομικών υπη¬ 
ρεσιών ανήκουν τα παρακάτω θέματα: 

Η σύσταση και λειτουργία Ταμειακής Υπηρεσίας, αντι¬ 
κείμενο τις οποίας είναι: 

Η Ταμειακή υπηρεσία του Δήμου αφενός διεξάγει κάθε 
υπηρεσία που σχετίζεται με την βεβαίωση και είσπραξη 
των εσόδωντου, καθώς καιτηντήρηση των λογιστικών βι¬ 
βλίων που αναφέρονται στα έσοδα και αφετέρου διεξάγει 
τις λογιστικές πράξεις που σχετίζονται με την πληρωμή 
των εξόδων, την τήρηση των λογιστικών βιβλίων που ανα- 
φέρονται στα έξοδα και την κατάρτιση των μηνιαίων και 
ετήσιων λογαριασμών διαχείρισής του, καθώς και των 
Νομικών του Προσώπων. 

Αναλυτικά: 

1. Προϋπολογισμού - απολογισμού 

- Η σύνταξη του ετήσιου προϋπολογισμού - απολογι¬ 
σμού. 

- Η παρακολούθηση και εφαρμογή του προϋπολογι¬ 
σμού. 

- Η τήρηση βιβλίων αρχείων λογιστικού συστήματος 
Ο.Τ.Α. όπως εκάστοτε ισχύει. 

- Η καταγραφή καταστάσεων κατανομής λειτουργικών 
δαπανών και ενημέρωσης των σχολείων για την παραλα¬ 
βή των πιστώσεων. 

- Η τήρηση νέου διπλογραφικού συστήματος από της 
εφαρμογής του. 

- Η διενέργεια προμηθειών. 

- Η παραλαβή παραστατικών που απαιτούνται για πλη¬ 
ρωμή οφειλών του Δήμου, η έκδοση όλων των χρηματι¬ 
κών ενταλμάτων πληρωμών και αποστολή τους στο Τα¬ 
μείο για πληρωμή. 

- Η τήρηση στοιχείων για την κινητή περιουσία του Δή¬ 
μου. 

2. Εσόδων 

- Οι εισηγήσεις για επιβολή τελών και δικαιωμάτων, εγ¬ 
γραφή υποχρεώσεων προς το Δήμο, φυσικών και νομικών 
προσώπων, βεβαίωση εσόδων, οριστικοποίηση βεβαιωτι¬ 
κών καταλόγων. 

- Η έκδοση αδειών που σχετίζονται με την είσπραξη ει¬ 
σφορών και δικαιωμάτων. 

- Η υποστήριξη των διοικητικών διαδικασιών και γνω¬ 
μοδοτήσεις που σχετίζονται με τη χορήγηση αδειών 
ίδρυσης και λειτουργίας όλων των καταστημάτων και 
επιχειρήσεων, αδειών μικροπωλητών και την κατα¬ 
σκευή, λειτουργία και εκμετάλλευση περιπτέρων και 
κυλικείων εντός κοινοχρήστων χώρων, τη χορήγηση 
των αδειών λειτουργίας μουσικής σε δημόσια κέντρα, 
των αδειών εγκατάστασης και λειτουργίας ψυχαγωγι¬ 
κών παιχνιδιών. 

- Η επιβολή διοικητικών κυρώσεων σε παραβάτες των 
όρων λειτουργίας των καταστημάτων. 

- Η τήρηση αρχείων δημοτικής ακίνητης περιουσίας. 

- Η τήρηση αρχείων κληροδοτημάτων του Δήμου. 

Η μέριμνα για την αξιοποίηση της δημοτικής ακίνητης 
περιουσίας. 

- Η εισήγηση για χορήγηση αδειών ίδρυσης και λει¬ 
τουργίας καταστημάτων υγειονομικού ενδιαφέροντος 
και καταστημάτων με μουσική. 

- Η χορήγηση αδειών μικροπωλητών, λειτουργίας και 
εκμετάλλευσης περιπτέρων εντός κοινοχρήστων χώ¬ 
ρων. 

- Η εισήγηση για χορήγηση αδειών εγκατάστασης και 
λειτουργίας ψυχαγωγικών παιχνιδιών που προβλέπο- 
νται από τις αστυνομικές διατάξεις και δεν υπάγονται στο 
Ν. 2000/1941. 

- Η εισήγηση για χορήγηση αδειών εγκατάστασης και 
λειτουργίας θεάτρων, κινηματογράφων και παρεμφερών 
επιχειρήσεων του Ν. 445/1937 και 448/1937. 

- Η εισήγηση για επιβολή διοικητικών κυρώσεων σε πα¬ 
ραβάτες των όρων λειτουργίας των καταστημάτων. 

- Η λειτουργία Λαϊκών Αγορών. 

3. Ταμείου - Λογιστηρίου 

- Η διαμόρφωση και παρακολούθηση ταμειακών προ¬ 
γραμμάτων του Δήμου, των υποχρεώσεων και των ει¬ 
σπράξεων. 

- Η παραλαβή χρηματικών ενταλμάτων πληρωμών και 
πραγματοποίηση των πληρωμών στους δικαιούχους. 

- Η απόδοση των κρατήσεων υπέρ τρίτων. 

- Η παραλαβή βεβαιωτικών καταλόγων των υποχρέων. 

- Η έκδοση και αποστολή ατομικών ή ειδικών προσκλή¬ 
σεων προς οφειλέτες του Δήμου. 

- Η τήρηση του λογιστικού των Ο.Τ.Α. 

Ειδικής Υπηρεσίας 

Γ. Στις αρμοδιότητες του τμήματος Ειδικής Υπηρεσίας 
ανήκουν τα παρακάτω θέματα: 

- Ο έλεγχος της τήρησης των διατάξεων που αφορούν 
την καθαριότητα, κυκλοφορία, στάθμευση, οικοδόμηση, 
αποχέτευση, ηχορύπανση και προστασία του περιβάλλο¬ 
ντος. 

- Ο έλεγχος και η εφαρμογή των κανονιστικών αποφά¬ 
σεων που εκδίδει το Δημοτικό Συμβούλιο και των διατά¬ 
ξεων περί διαφημίσεων. 

- Ο έλεγχος λειτουργίας λαϊκών αγορών, εμποροπανη- 
γύρεων, δημοτικών αγορών. 

- Η μέριμνα για ομαλή χρήση κοινοχρήστων χώρων (κα¬ 
τάληψη πεζοδρόμων, τραπεζοκαθίσματα, πάρκα κ.λπ.). 

Άρθρο 10 

Τμήμα Τεχνικών Υπηρεσιών και Περιβάλλοντος 

Στις αρμοδιότητες του Τμήματος αυτού ανήκουντα πα¬ 
ρακάτω θέματα: 

1. Προγραμματισμού των Τεχνικών Έργων, Εκπόνησης 
Μελετών, Επίβλεψης-Εκτέλεσης έργων και ειδικότερα: 

- Η καταγραφή των στεγαστικών αναγκών των σχο¬ 
λείων, η εφαρμογή της διαδικασίας για απαλλοτριώ¬ 
σεις χώρων προς ανέγερση νέων διδακτηρίων και η 
διεκπεραίωση κτιριακών θεμάτων που έχουν σχέση με 
συντηρήσεις, ανεγέρσεις, προσθήκες αιθουσών, επε¬ 
κτάσεις χώρων στα υπάρχοντα σχολεία καθώς και με 
θέματα αγοράς οικοπέδων για ανέγερση νέων σχολι¬ 
κών μονάδων. 

- Ο προσδιορισμός των ετήσιων και μεσοπρόθεσμων 
στόχων εκτέλεσης τεχνικών έργων στην περιοχή του Δή¬ 
μου και εκτέλεσης εργασιών συντήρησης υφιστάμενης 
κοινόχρηστης υποδομής. Ο ετήσιος και μεσοπρόθε¬ 
σμος προγραμματισμός μελετών και κατασκευών νέων 
έργων και συντηρήσεων που αναλαμβάνει το Τμήμα και 
ο καθορισμός προϋποθέσεων υλοποίησης (χρονοδιά¬ 
γραμμα, τεχνικός εξοπλισμός, ανθρώπινο δυναμικό, πό¬ 
ροι κ.λπ.). 

- Η εισήγηση για τη σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους εκτός του Δή¬ 
μου, κατάρτιση προδιαγραφών μελετών και τήρηση των 
διαδικασιών ανάθεσης συγκεκριμένων μελετών σε τρί¬ 


τους, η παρακολούθηση της εκπόνησης μελετών τεχνι¬ 
κών έργων που ανατίθενται σε τρίτους, τήρηση των δια¬ 
δικασιών παρακολούθησης ελέγχου και παραλαβής με¬ 
λετών από ποιοτικής και συμβατικής άποψης, καθώς και η 
εισήγηση για τη σκοπιμότητα ανάθεσης της κατασκευής 
τεχνικών έργων σε τρίτους, κατάρτιση προδιαγραφών τε¬ 
χνικών έργων και τήρηση των διαδικασιών ανάθεσης έρ¬ 
γων σε τρίτους. 

- Η επίβλεψη εκτέλεσης τεχνικών έργων που εκτελού- 
νται είτε δι’ αυτεπιστασίας είτε από τρίτους. 

- Η φροντίδα για την παρακολούθηση και τήρηση της 
νομοθεσίας που έχει σχέση με την ανάθεση, παρακολού¬ 
θηση, εκτέλεση και παραλαβή μελετών των τεχνικών έρ¬ 
γων. 

- Η κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανημάτων, ανταλλακτικών, 
εξαρτημάτων, υλικών, λιπαντικών κ.λπ., που χρησιμοποι¬ 
εί ο Δήμος. Συμμετοχή στις επιτροπές αξιολόγησης προ¬ 
σφορών και στις επιτροπές παραλαβής των προηγούμε¬ 
νων ειδών. 

- Η εκπόνηση μελετών που σχετίζονται σε Μηχανολογι¬ 
κές / Ηλεκτρολογικές εγκαταστάσεις. 

2. Συγκρότησης, Προγραμματισμού, Παρακολούθησης 
των Συνεργείων του Τμήματος και ειδικότερα: 

- Η συγκρότηση Ειδικών Συνεργείων για την εκτέλεση 
των λειτουργιών του Τμήματος 

- Η ετοιμασία του Προγράμματος δράσης κάθε συνερ¬ 
γείου και ανάλυση αυτού, προγράμματος για τον καθορι¬ 
σμό αναγκών του Συνεργείου σε τεχνικό εξοπλισμό, ερ¬ 
γαλεία, ανθρώπινο δυναμικό κατά ειδικότητες, ποσότη¬ 
τες υλικών κατά είδος κ.λπ. 

- Η επίβλεψη από διοικητική και τεχνική άποψη των έρ¬ 
γων που εκτελεί το Συνεργείο με αυτεπιστασία και των 
αντίστοιχων εργασιών συντηρήσεων. 

- Η συγκρότηση, οργάνωση και διοίκηση ενεργειών αμέ¬ 
σου επέμβασης σε περιπτώσεις επειγουσών εργασιών 
εκτός προγράμματος (π.χ. άμεσες επισκευές εγκαταστά¬ 
σεων δημοτικών κτιρίων ή σχολείων). 

- Η φροντίδα για τη στελέχωση και την εκπαίδευση του 
προσωπικού του Συνεργείου. 

- Η εισήγηση για την αναγκαιότητα χρησιμοποίησης συ¬ 
νεργείων τρίτων για την ανάθεση των σχετικών εργασιών. 
Επίβλεψη εργασιών που εκτελούνται από Συνεργεία τρί¬ 
των από τεχνική και χρονική άποψη. 

- Η εκτέλεση επιμετρήσεωνεργασιώνπου εκτελεί το Συ¬ 
νεργείο, ο έλεγχος των πιστοποιήσεων που υποβάλλο¬ 
νται από Συνεργεία τρίτων. 

- Ο χειρισμός και η φροντίδα για τη συντήρηση και αξιο¬ 
ποίηση των μηχανημάτων, τεχνικών μέσων και εργαλείων 
που χρησιμοποιείτο Συνεργείο. 

- Τα Συνεργεία διακρίνονται σε: 

Συνεργεία κατασκευής - επισκευής - συντήρησης τεχνι¬ 
κών έργων. 

Συνεργεία αντιμετώπισης εκτάκτων αναγκών. 

3. Προστασίας Περιβάλλοντος 

- Η συγκέντρωση στοιχείων, επί τόπου διερεύνηση και 
καταγραφή αδυναμιών της περιοχής του Δήμου σε θέμα¬ 
τα περιβάλλοντος, επεξεργασία στοιχείων που συγκε¬ 
ντρώνονται - καταγράφονται και εισήγηση προγραμμά¬ 
των επεμβάσεων του Δήμου ή άλλων αρμοδίων φορέων 
για τη βελτίωση της υπάρχουσας κατάστασης. 

- Η συνεργασία με αντίστοιχου αντικειμένου Νομαρχια¬ 
κές ή Κεντρικές υπηρεσίες και Φορείς για την από κοινού 

ρύθμιση περιβαλλοντικών θεμάτων, που απασχολούν την 
περιοχή του Δήμου και για την ανάπτυξη αντίστοιχων κοι¬ 
νών προγραμμάτων. 

4. Δημόσιας Υγείας 

- Η μελέτη και εφαρμογή προγραμμάτων βελτίωσης της 
δημόσιας υγείας. 

- Η μέριμνα για την εφαρμογή - τήρηση των προβλεπό- 
μενων υγειονομικών διατάξεων που αφορούν την ύδρευ¬ 
ση. 

- Τα ζητήματα σχολικής υγιεινής και τα σχολικά κυλι¬ 
κεία. 

Η αντιμετώπιση προβλημάτων ανθυγιεινών εστιών (από 
στάσιμα νερά κ.λπ.). 

- Η εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας (έντομοκτονίες - 
μυοκτονίες). 

5. Διαχείρισης Απορριμμάτων 

- Η εκτέλεση εργασιών καθαριότητας των κοινοχρή¬ 
στων χώρων μέσα στην περιφέρεια του Δήμου. 

- Η εκτέλεση εργασιών αποκομιδής, μεταφοράς και 
απόρριψης απορριμμάτων (π.χ. προερχόμενα από οι¬ 
κίες, καταστήματα, επιχειρήσεις, κοινόχρηστους χώ¬ 
ρους). 

- Η εκτέλεση προγραμμάτων ανακύκλωσης απορριμμά¬ 
των. 

- Η λειτουργία χώρου Υγειονομικής Ταφής Απορριμμά¬ 
των (ενταφιασμός, ζύγιση απορριμμάτων, φύλαξη χώ¬ 
ρου). 

6. Ύδρευσης - Αποχέτευσης 

- Η μέριμνα για τη συνεχή και την ομαλή υδροδότηση 
όλων των σημείων της έδρας του Δήμου και των Δημοτι¬ 
κών Διαμερισμάτων όλο το 24ωρο και τη σωστή λειτουρ¬ 
γία του αρδευτικού και αποχετευτικού συστήματος, κα¬ 
θώς και όλωντωνλειτουργιώνπου αφορούν εργασίες της 
άντλησης και διανομής του νερού. 

-Η μέριμνα για την καλή συντήρηση καιτη γρήγορη επι¬ 
σκευή βλαβών στα κεντρικά δίκτυα, καθώς επίσης και η 
επιμέλεια για την τοποθέτηση υδρομέτρων. 

- Η μέριμνα για την ασφάλεια, τον καθαρισμό και την 
υγειονομική προστασία των υδατοδεξαμενών. 

- Η μέριμνα για τη χλωρίωση των δεξαμενών. 

7. Ανάπτυξη και Συντήρηση Χώρων Πρασίνου 

- Η μελέτη και εκτέλεση εργασιών ανάπτυξης και συ- 
ντήρησηςχώρωνπρασίνου, όπως βελτίωσης, επέκτασης, 
συντήρησης, καθαριότητας, φυτοπροστασίας των χώ¬ 
ρων πρασίνου, καθώς και των υπαίθριων χώρων γενικότε¬ 
ρα μέσα στα όρια του Δήμου (περιαστικό πράσινο, πάρ¬ 
κο, κήποι, άλση, παιδικές χαρές, δενδροφυτεύσεις, παρ¬ 
τέρια κ.λπ.). 

8. Παιδικών Χαρών 

- Η φύλαξη, καθαριότητα και η μέριμνα για την συντή¬ 
ρηση του εξοπλισμού των παιδικών χαρών. 

9. Δημοτικών Κοιμητηρίων 

- Η τήρηση των διαδικασιών λειτου ργίας των Δημοτικών 
Κοιμητηρίων (έδρας Δήμου και Δημοτικών Διαμερισμά¬ 
των), σύμφωνα με τους ισχύοντες νόμους και τους ειδι¬ 
κότερους Κανονισμούς Λειτουργίας, Διοίκησης και Δια¬ 
χείρισής τους, ο σχεδιασμός, η εισήγηση και εφαρμογή 
προγραμμάτων βελτίωσης και ανανέωσης κοινών και οι¬ 
κογενειακών τάφων. 

- Η μέριμνα για την καθαριότητα, τη φύλαξη, τη διακό- 
σμηση και τήρηση των κανόνων λειτουργίας στους χώ¬ 
ρους των κοιμητηρίων. 


- Η μέριμνα για τη συντήρηση και κατασκευή των τάφων 
και τη συντήρηση της τεχνικής υποδομής και του πρασί¬ 
νου στους χώρους, στα κτίρια και γενικά στις εγκαταστά¬ 
σεις των κοιμητηρίων του Δήμου. 

Άρθρο 11 

Αυτοτελές Γραφείο Προγραμματισμού, Αγροτικής, 
Τουριστικής Ανάπτυξης και Πληροφορικής 

Στις αρμοδιότητεςτου Γ ραφείου ανήκουντα παρακάτω 
Θέματα: 

1. Προγραμματισμού Της Τοπικής -Ανάπτυξης και Δρά¬ 
σης του Δήμου. 

- Η συνεχής έρευνα και παρακολούθηση των εξελίξεων 
στην περιοχή του Δήμου. Η σύνταξη μεσοπρόθεσμων και 
ετήσιων προγραμμάτων του Δήμου. 

- Η διερεύνηση πηγών χρηματοδότησης και διατύπωση 
προτάσεων για εξεύρεση πόρων για την υλοποίηση του 
προγράμματος δράσης του Δήμου. 

- Η ενημέρωση της Δημοτικής Αρχής για τα προ¬ 
γράμματα της Ευρωπαϊκής Ένωσης που ενδιαφέρουν 
το Δήμο. 

- Η κατάρτιση αιτήσεων συμμετοχής του Δήμου σε συ¬ 
γκεκριμένα προγράμματα, παρακολούθηση και αξιολό¬ 
γηση της υλοποίησής τους. 

- Η υποστήριξη του Δήμου και των Θυγατρικών φορέων 
σε Θέματα βελτίωσης, οργάνωσης, στελέχωσης και των 
διαδικασιών διοίκησης και λειτουργίας. 

- Η υποστήριξη στην ίδρυση και λειτουργία Νομικών 
Προσώπων Δημοσίου Δικαίου και Δημοτικών Επιχειρή¬ 
σεων. 

- Η οργάνωση και εκτέλεση προγραμμάτων επιμόρ¬ 
φωσης του προσωπικού του Δήμου, καθώς και οργά¬ 
νωση προγραμμάτων ενημέρωσης των αιρετών οργά¬ 
νων. 

- Η φροντίδα για την εγκατάσταση, βελτίωση και σωστή 
λειτουργία του μηχανογραφικού εξοπλισμού του Δήμου, 
καθώς και την εποπτείατηςσυντήρησηςτων εφαρμογών. 

2. Αγροτικής Ανάπτυξης 

- Η επεξεργασία προτάσεων προς τις αρμόδιες υπηρε¬ 
σίες, για την εκπόνηση μελετών, τη σύνταξη σχεδίων και 
την υλοποίηση προγραμμάτων για την αγροτική ανάπτυ¬ 
ξη της περιοχής του Δήμου. 

- Η παροχή συμβουλευτικών υπηρεσιών και ενημέρωση 
- πληροφόρηση των αγροτών σε θέματα γεωπονίας. 

- Η υποστήριξη της συμμετοχής του Δήμου στην κατάρ¬ 
τιση των Νομαρχιακών Προγραμμάτων αγροτικής ανά¬ 
πτυξης και παρακολούθησης των εφαρμοζόμενων μέ¬ 
τρων. 

- Η συνεργασία με τα αρμόδια Τμήματα της Νομαρχια¬ 
κής Αυτοδιοίκησης και συμμετοχή στα προγράμματα ενη¬ 
μέρωσης για την ανάπτυξη νέων βιολογικών καλλιεργει¬ 
ών, εφαρμογή προγραμμάτων αναδιάρθρωσης, προστα¬ 
σίας των περιοχών γης υψηλής παραγωγικότητας, η 
ορθολογική αξιοποίηση των βοσκοτόπων. 

- Η συμμετοχή στα προγράμματα της Νομαρχιακής Αυ¬ 
τοδιοίκησης, της Περιφέρειας Θεσσαλίας και του Κρά¬ 
τους για την ισόρροπη ανάπτυξη της γεωργικής βιομηχα¬ 
νίας, την ενημέρωση για την τήρηση των περιβαλλοντι¬ 
κών όρων λειτουργίας. 

- Ο εντοπισμός ελλείψεων αγροτικής οδοποιίας και άλ¬ 
λων έργων υποδομής (υδραυλικών εγγειοβελτιωτικών 
έργων) και υποβολή σχετικών προτάσεων στις αρμόδιες 
υπηρεσίες του Νομού και της Περιφέρειας. 

3. Τουρισμού 

- Η εκπόνηση προγραμμάτων έργων και μέτρων τουρι¬ 
στικής ανάπτυξης. 

- Η εφαρμογή προγραμμάτων τουριστικής ανάπτυξης 
και ιδιαίτερα για την υποστήριξη των τουριστικών επιχει¬ 
ρήσεων και την προβολή του Δήμου στο εσωτερικό και το 
εξωτερικό. 

- Η παροχή πληροφοριών σε αλλοδαπούς και ημεδα¬ 
πούς (προφορικές καιγραπτές) για θέματα τουρισμού και 
τουριστικού ενδιαφέροντος. 

- Η παραλαβή, ταξινόμηση και διανομή διαφημιστικού 
υλικού (έντυπα, αφίσες) σε απλούς πολίτες αλλά και σε 
φορείς της Χώρας μας για τη διαφήμιση και την προβολή 
της. 

4. Πληροφορικής - Οργάνωσης 

Η εγκατάσταση, βελτίωση και σωστή λειτουργίατου μη¬ 
χανογραφικού εξοπλισμού του Δήμου καθώς καιτηνεπο- 
πτεία συντήρησης των 

εφαρμογών. Η υποστήριξη του Δήμου και των θυγατρι¬ 
κών φορέωντου και Νομικών Προσώπων Δημοσίου Δικαί¬ 
ου, σε οργάνωση διοίκηση και λειτουργία. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ, ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
ΔΗΜΟΥ ΝΕΣΣΩΝΟΣ 

ΤΜΗΜΑ Α' 

ΜΟΝΙΜΟ ΠΡΟΣΩΠΙΚΟ 
ΚΕΦΑΛΑΙΟ Α' 

ΚΑΤΗΓΟΡΙΕΣ, ΚΛΑΔΟΙ ΚΑΙ ΕΙΔΙΚΟΤΗΤΕΣ ΠΡΟΣΩΠΙΚΟΥ 

Άρθρο 12 

Διάκριση θέσεων κατά κατηγορίες 

Οι θέσεις των μονίμων υπαλλήλων του Δήμου Νέσσω- 
νος διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ) 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ) 

Άρθρο 13 

Διάκριση προσωπικού κατά κατηγορίες 

Α' Στην κατηγορία Πανεπιστημιακής Εκπαίδευσης (ΠΕ) 
υπάγονται οι εξής κλάδοι και ειδικότητες: 

1. Κλάδος ΠΕΙ Οικονομικών 

2. Κλάδος ΠΕ4 Αρχιτεκτόνων 

3. Κλάδος ΠΕ9 Γεωπόνων 

4. Κλάδος ΠΕ3 Πολιτικών Μηχανικών 

5. Κλάδος ΠΕ11 Πληροφορικής 

Β' Στην κατηγορία Τεχνολογικής Εκπαίδευσης (ΤΕ) 
υπάγονται οι εξής κλάδοι και ειδικότητες: 

1. Κλάδος ΤΕ 4 Τεχνολόγων Ηλεκτρολόγων και 

2. Κλάδος ΤΕ 3 Τεχνολόγων Πολιτικών μηχανικών 

3. Κλάδος ΤΕ Λογιστών 

4. Κλάδος ΤΕ19 Χειριστών Η/Υ 

Γ' Στην κατηγορία Δευτεροβάθμιας Εκπαίδευσης (ΔΕ) 
υπάγονται οι εξής κλάδοι και ειδικότητες. 

1. Κλάδος ΔΕΙ Διοικητικών. 

2. Κλάδος ΔΕ 14 Ελεγκτών Εσόδων - Εξόδων. 

3. Κλάδος ΔΕ15 Εισπρακτόρων. 

4. Κλάδος ΔΕ23 Εδικού Προσωπικού 

5. Κλάδος ΔΕ28 Χειριστών μηχανημάτων έργων 

6. Κλάδος ΔΕ29 Οδηγών 


7. Κλάδος ΔΕ30 Υδραυλικών 

8. Κλάδος ΔΕ5 Δομικών έργων 

9. Κλάδος ΔΕ38 Χειριστών Η/Υ 

Δ' Στην κατηγορία Υποχρεωτικής εκπαίδευσης (ΥΕ) 
υπάγονται οι εξής κλάδοι και ειδικότητες: 

1. Κλάδος ΥΕ 1 Κλητήρων - Θυρωρών 

2. Κλάδος ΥΕ 16 Υδραυλικών 

3. Κλάδος ΥΕ 16 Εργατών καθαριότητας 

4. Κλάδος ΥΕ 28 Χειριστών Μηχανημάτων Έργων 

Άρθρο 14 

Εισαγωγικός και καταληκτικός βαθμός 

Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ (εισαγωγικός), Γ, Β και Α (καταλη¬ 
κτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Για τους αποφοίτους της Εθνικής Σχολής Δημόσιας Δι¬ 
οίκησης εισαγωγικός βαθμός είναι ο Β. 

ΚΕΦΑΛΑΙΟ Β' 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 
ΚΑΙ ΠΡΟΣΟΝΤΑ ΔΙΟΡΙΣΜΟΥ 

Άρθρο 15 

Κλάδος ΠΕ Οικονομικών και Πληροφορικής 

Ο κλάδος ΠΕ 1 Οικονομικών περιλαμβάνει μία (1) θέση. 
Ο κλάδος ΠΕ 11 Πληροφορικής περιλαμβάνει μία (1) 
θέση. 

Άρθρο 16 

Κλάδος ΠΕ 4 Αρχιτεκτόνων 

Ο κλάδος ΠΕ 4 Αρχιτεκτόνων περιλαμβάνει μία (1) θέση. 
Κλάδος ΠΕ 3 Πολιτικών Μηχανικών. 

Ο κλάδος ΠΕ 3 Πολιτικών Μηχανικών περιλαμβάνει μία 
(1) θέση. 

Άρθρο 17 

Κλάδος ΠΕ 9 Γεωπόνων 

Ο κλάδος ΠΕ 9 Γεωπόνων περιλαμβάνει δύο (2) θέσεις. 
Άρθρο 18 

Στην κατηγορία Τεχνολογικής Εκπαίδευσης οι εξής 
κλάδοι και ειδικότητες: 

Ο κλάδος ΤΕ 4 Τεχνολόγων Ηλεκτρολόγων περιλαμβά¬ 
νει (1) μία θέση. 

Ο κλάδος ΤΕ Λογιστών περιλαμβάνει (1) μία θέση. 

Ο κλάδος ΤΕ 3 Τεχνολόγων Πολιτικών μηχανικών (1) μία 
θέση. 

Ο κλάδος ΤΕ 19 Πληροφορικής (1) μία θέση. 

Άρθρο 19 

Κλάδος ΔΕ 1 Διοικητικού 

Ο κλάδος ΔΕ 1 Διοικητικού περιλαμβάνει επτά (7) θέ¬ 
σεις. 

Άρθρο 20 

Κλάδος ΔΕ 14 Ελεγκτών Εσόδων - Εξόδων 

Ο κλάδος ΔΕ 14 Ελεγκτών Εσόδων - Εξόδων περιλαμ¬ 
βάνει μία (1) θέση. 

Άρθρο 21 

Κλάδος ΔΕ 15 Εισπρακτόρων 
Ο κλάδος ΔΕ 15 Εισπρακτόρωνπεριλαμβάνειμία (1) θέση. 

Άρθρο 22 

Κλάδος ΔΕ 23 Ειδικού Προσωπικού 


ΤΜΗΜΑ Γ' 

ΠΡΟΣΩΠΙΚΟ ΕΙΔΙΚΩΝ ΔΙΑΤΑΞΕΩΝ 


Ο κλάδος ΔΕ 23 Ειδικού Προσωπικού περιλαμβάνει μία 
(1) θέση Δημοτικού Αστυνόμου. 


Άρθρο 34 
Δικηγόροι 


Άρθρο 23 

Κλάδος ΔΕ 28 Χειριστών Μηχανημάτων Έργων 

Ο κλάδος ΔΕ 28 Χειριστών Μηχανημάτων Έργων περι¬ 
λαμβάνει μία (1) θέση. 

Άρθρο 24 

Κλάδος ΔΕ 29 Οδηγών 

Ο κλάδος ΔΕ 29 Οδηγών περιλαμβάνει δύο (2) θέσεις. 
Άρθρο 25 

Κλάδος ΔΕ 5 Δομικών έργων 

Ο Κλάδος ΔΕ 5 Δομικών έργων περιλαμβάνει (1) μία θέ¬ 
ση. 

Άρθρο 26 

Κλάδος ΔΕ 38 Χειριστών Η/Υ 
Ο Κλάδος ΔΕ 38 Χειριστών Η/Υ περιλαμβάνει (1) μία θέση. 
Άρθρο 27 

Κλάδος ΔΕ 30 Υδραυλικών 

1. Ο κλάδος ΔΕ 30 Υδραυλικών περιλαμβάνει μία (1) θέ¬ 
ση. 


Άρθρο 28 

Κλάδος ΥΕ 16 Εργατών καθαριότητας 


Ο κλάδος ΥΕ 16 Εργατών καθαριότητας περιλαμβάνει 
τέσσερις (4) θέσεις. 

Άρθρο 29 

Κλάδος ΥΕ 16 Υδραυλικών 


Ο κλάδος ΥΕ 16 Υδραυλικών περιλαμβάνει δύο (2) θέ¬ 
σεις. 

Άρθρο 30 

Κλάδος ΥΕ 28 Χειριστών Μηχανημάτων Έργων 


Ο κλάδος ΥΕ 28 Χειριστών Μηχανημάτων Έργων περι¬ 
λαμβάνει μία (1) θέση. 


Άρθρο 31 

Κλάδος ΥΕ 1 Κλητήρων - Θυρωρών 

Ο κλάδος ΥΕ 1 Κλητήρων - Θυρωρών περιλαμβάνει μία 
(1) θέση. 


Άρθρο 32 

Σύνολο θέσεων μονίμου προσωπικού 


Ο συνολικός αριθμός θέσεων του μονίμου προσωπικού 
του Δήμου Νέσσωνος κατά κατηγορία είναι: 

Α' Πανεπιστημιακής Εκπαίδευσης (ΠΕ) έξι (6) θέσεις 
Β'Τεχνολογικής Εκπαίδευσης (ΤΕ) τέσσερις (4) θέσεις 
Γ Δευτεροβάθμιας Εκπαίδευσης (ΔΕ) δεκαπέντε (16) 
θέσεις 

Δ' Υποχρεωτικής Εκπαίδευσης (ΥΕ) επτά (8) θέσεις 
Σύνολο τριάντα τρεις (34) θέσεις. 


Άρθρο 33 

Προσόντα διορισμού 


Τα προσόντα διορισμού για όλους τους παραπάνω κλά¬ 
δους ορίζονται στο Π.Δ. 37/1987 και στο Π.Δ. 22/1990, 
όπως αυτά ισχύουν κάθε φορά. 


Συνιστάται μία (1) θέση Δικηγόρου, που διέπεται από τις 
διατάξεις του άρθρου 245 και επόμενα Ν. 1188/1981, 
όπως τροποποιήθηκε με το άρθρο 26 Ν. 1832/1989. 

Άρθρο 35 

Ειδικοί Σύμβουλοι ή Επιστημονικοί Συνεργάτες 
ή Ειδικοί Συνεργάτες 

Συνιστάται μία (1) θέση Ειδικού Συμβούλου ή Επιστη¬ 
μονικού Συνεργάτη ή Ειδικού Συνεργάτη (άρθρο 26 Ν. 
1832/1989, άρθρο 12 Ν. 2130/1993 και το άρθρο 57 Ν. 
2218/1994. 

ΤΜΗΜΑ Δ' 

ΚΑΤΑΝΟΜΗ ΘΕΣΕΩΝ 

Άρθρο 36 

Κατανομή θέσεων κατά Υπηρεσιακή Μονάδα 

Η κατανομή όλων των θέσεων του προσωπικού του Δή¬ 
μου Νέσσωνος κατά υπηρεσιακή μονάδα γίνεται με από¬ 
φαση του Δημάρχου, λαμβάνοντας υπόψη τις λειτουργι¬ 
κές ανάγκες των μονάδων, τα προσόντα, την πείρα και τις 
ειδικές γνώσεις των υπαλλήλων. 

ΤΜΗΜΑΈ 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Άρθρο 37 

Θέσεις προσωπικού ιδιωτικού Δικαίου 
ορισμένου χρόνου 

Συνιστώνται είκοσι (20) θέσεις εργασίας ιδιωτικού δι¬ 
καίου ορισμένου χρόνου διαφόρων ειδικοτήτων, για 
την αντιμετώπιση εποχιακών, πρόσκαιρων και περιοδι¬ 
κών, αναγκών του Δήμου (άρθρο 18 παρ. 12 Ν. 2503/ 
1997). 

Η πρόσληψη του προσωπικού αυτού γίνεται σύμφωνα 
με τις ειδικές διατάξεις του Ν. 2190/1994, όπως αυτές 
τροποποιήθηκαν μεταγενέστερα. 

ΤΜΗΜΑ Ζ' 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
ΟΡΙΣΜΟΣ ΠΡΟΪΣΤΑΜΕΝΩΝ 

Άρθρο 38 

Στο τμήμα Οικονομικών και πληροφορικών Υπηρεσιών 
προΐσταται υπάλληλος του κλάδου ΠΕ οικονομικών ή 
πληροφορικής ή υπάλληλοςτου κλάδου ΔΕΙ Διοικητικού, 
όπως ο νόμος ορίζει κάθε φορά. 

Άρθρο 39 

Στο τμήμα τεχνικών υπηρεσιών και περιβάλλοντος 
προΐσταται υπάλληλος του κλάδου ΠΕ4 Αρχιτεκτόνων ή 
ΠΕ3 πολιτικών μηχανικών ή υπάλληλος της κατηγορίας 
ΤΕ, όπως ο νόμος ορίζει κάθε φορά. 

Άρθρο 40 

Στο αυτοτελές Γ ραφείο προγραμματισμού, Αγροτικής, 
Τουριστικής Ανάπτυξης και Πληροφορικής προΐσταται 
υπάλληλος του Κλάδου ΠΕ9 Γεωπόνων και ΠΕ11 Πληρο¬ 
φορικής ή υπάλληλοςτου Κλάδου ΔΕΙ Διοικητικού, όπως 
ο Νόμος ορίζει κάθε φορά. 

Άρθρο 41 

Η επιλογή προϊσταμένων των οργανικών μονάδων 
(προϊσταμένων Τμημάτων και Γραφείων) γίνεται σύμφω¬ 
να με τις εκάστοτε ισχύουσες διατάξεις. 

Τον προϊστάμενο Τμήματος ή Γ ραφείου που απουσιάζει 
ή κωλύεται αναπληρώνει στα καθήκοντάτου ο ανώτερος 
κατά βαθμό υπάλληλος και ο αρχαιότερος που υπηρετεί 
στην ίδια οργανική μονάδα και εφόσον ο κλάδος στον 
οποίο ανήκει προορίζεται για κατάληψη θέσεων προϊστα¬ 
μένων. 

Μετακίνηση προϊσταμένου οργανικής μονάδας γίνεται 
μόνο σε θέση προϊσταμένου οργανικής μονάδας αντι¬ 
στοίχου επιπέδου. 

Άρθρο 42 

Αρμοδιότητες προϊσταμένων 

Έχουν την ευθύνη της εύρυθμης λειτουργίας των 
μονάδων που προΐστανται. Συντονίζουν και ελέγχουν 
τις δραστηριότητες των μονάδων τους και φροντίζουν 
για την εκτέλεση των αποφάσεων που εκδίδουν τα αι¬ 
ρετά πρόσωπα. Μεριμνούν για σύνταξη κανονισμών 
λειτουργίας επιμέρους μονάδων όταν τούτο κρίνεται 
απαραίτητο. Εισηγούνται την ψήφιση αποφάσεων με¬ 
τά του Προέδρου του Δημοτικού Σ/λίου κανονιστικών 
διατάξεων. Εποπτεύουν και αξιολογούντο προσωπικό 
που υπάγεται σε αυτούς. Παρακολουθούν τη νομοθε¬ 
σία και ενημερώνουν τους αιρετούς και το προσωπικό. 
Συνεργάζονται μεταξύ των και εισηγούνται τρόπους 
για την βελτίωση της αποτελεσματικότητας της δρά¬ 
σης της διοικητικής ενότητας τη βελτίωση της απόδο¬ 
σης του ανθρωπίνου δυναμικού και των τεχνικών μέ¬ 
σων την καλύτερη εξυπηρέτηση του πολίτη και την κα¬ 
λύτερη ανταπόκριση της διοικητικής μονάδας στις 
τοπικές ανάγκες και ότι άλλο έχει σχέση με τις αρμο- 
διότητές των που βοηθά την αποτελεσματικότητα των 
έργων του Δήμου. 

ΜΕΡΟΣ ΤΡΙΤΟ 
ΤΕΛΙΚΕΣ ΔΙΑΤΑΞΕΙΣ 

Άρθρο 43 

Όποιες αρμοδιότητες δεν προβλέπονται στον παρόντα 
οργανισμό και έχουν εκχωρηθεί στο Δήμο με νόμο, 
ασκούνται από το Δήμαρχο ή από οποιοδήποτε όργανο 
που ανατίθεται οι συγκεκριμένες αρμοδιότητες. 

Άρθρο 44 

Όπου απαιτείται, ειδικοί κανονισμοί θα ορίζουν τα κα¬ 
θήκοντα των διοικητικών μονάδων με αποφάσεις του Δη¬ 
μοτικού Σ/λίου. 

Άρθρο 45 

Τα θέματα που αφορούν τους διορισμούς, τα καθήκο¬ 
ντα ή τους περιορισμούς, την αστική ευθύνη, τα δικαιώ¬ 
ματα, τις μεταβολές υπηρεσιακής κατάστασης, το πει¬ 
θαρχικό δίκαιο και τη λύση της υπαλληλικής σχέσης προ¬ 
σωπικού που υπάγεται στις διατάξεις του παρόντα 
οργανισμού, διέπονται από την εκάστοτε ισχύουσα νομο¬ 
θεσία περί κατάστασης προσωπικού Ο.Τ.Α. 

Ειδικότερα: 

Κατά την έναρξη ισχύος του παρόντος Οργανισμού οι 
υπηρετούντες στο Δήμο υπάλληλοι κατατάσσονται στις 
αντίστοιχες θέσεις των σχετικών κλάδων. 


Άρθρο 46 

Η ισχύς του παρόντος Οργανισμού αρχίζει από την ημε¬ 
ρομηνία δημοσίευσής του στην Εφημερίδα της Κυβερνή- 
σεως, κατά το άρθρο 18παρ. 2 Ν. 2539/1997, οπότε παύ¬ 
ει να ισχύει κάθε προηγούμενη σχετική απόφαση. 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις στους αντίστοιχους κωδικούς 
αριθμούς εξόδων για την κάλυψη της μισθοδοσίας του 
υπηρετούντος προσωπικού. 

Η εφαρμογή του παρόντος Οργανισμού επιβαρύνει τον 
προϋπολογισμό του Δήμου Νέσσωνος με ποσό που δεν 
είναι δυνατόν να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 27 Αυγούστου 2003 

Με εντολή Γ ενικού Γ ραμματέα Περιφέρειας 
Ο Προϊστάμενος κ.α.α. 

Δ. ΚΩΤΟΥΛΑΣ 

-♦- 

Αριθ. 13605 (2) 

Έγκριση Υπερωριακής απασχόλησης Β' εξαμήνου 2003 
για τους υπαλλήλους που υπηρετούν στην Νομαρχια¬ 
κή Αυτ/ση Καρδίτσας και θα ασχοληθούν με τον ποιο¬ 
τικό και ποσοτικό έλεγχο των νωπών και μεταποιημέ¬ 
νων γεωργικών προϊόντων. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας Υπόψη: 

α) Τις διατάξεις του άρθρου 35 παρ. 7 του Ν. 2738/ 
9.9.99 (ΦΕΚ 180 Α') 

Η Διαπίστωση αναγκών υπερωριακής απασχόλησης 
προσωπικού που υπηρετεί στις Νομαρχιακές Αυτοδιοική¬ 
σεις γίνεται με απόφαση του οικείου Νομάρχη. 

β) Τις διατάξεις του άρθρου 15 του Ν. 2592/98 το οποίο 
αντικαθιστά το άρθρο 18του Ν. 2470/97 "Αναμόρφωση μι¬ 
σθολογίου προσωπικού της Δημόσιας Διοίκησης και άλ¬ 
λες συναφείς διατάξεις". 

γ) Τις διατάξεις του άρθρου 10 του Ν. 2732/30.7.99 
(Φ.Ε.Κ. 154) σχετικά με την απασχόληση των γεωπό¬ 
νων κατά τις Κυριακές, ημέρες αργίας και νυχτερινές 
ώρες. 

δ) Το 257573/29.7.2003 έγγραφο του Γ ενικού Γ ραμμα¬ 
τέα του Υπουργείου Γεωργίας "Προγραμματισμός και κα¬ 
τανομή υπερωριακής εργασίας Υπαλλήλων ποιοτικών 
ελεγκτών που θα ασχοληθούν με ποιοτικό και ποσοτικό 
έλεγχο στα Νωπά εισαγόμενα, εξαγόμενα, αποσυρόμενα 
η διακινούμενα στις χώρες της Ευρωπαϊκής Ένωσης γε¬ 
ωργικά προϊόντα μεταποιημένα, επεξεργασμένα η προο- 
ριζόμενα για μεταποίηση Ροδάκινα Βερύκοκα τομάτες 
κ.λπ., σταφύλια για οινοποίηση και μεταποίηση αυτών κα¬ 
τά το Β', εξάμηνο 2003". 

ε) Τις ανάγκες της Δ/νσης Γεωργικής Ανάπτυξης Καρ¬ 
δίτσας για την καλή λειτουργία της. 

στ) Το γεγονός ότι από τις διατάξεις αυτής της απόφα¬ 
σης προκαλεί την δαπάνη σε βάρος του Κ.Τ.Γ.Κ. και Δα¬ 
σών η οποία ανέρχεται συνολικά σε 5.810 ΕΥΡΩ, εγκρί¬ 
νουμε: 

Την κατανομή των ωρών υπερωριακής απασχόλησης 
απογευματινής εργασίας καθώς και εργασία νυκτερι¬ 
νών, Κυριακών και εξαιρέσιμων ημερών για τους Γεω¬ 
πόνους ποιοτικούς ελεγκτές (τακτικοί και επικουρικοί) 
που θα ασχοληθούν με τον ποιοτικό και ποσοτικό έλεγ- 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18375 


χο στα εξαγόμενα, εισαγόμενα, Νωπά επεξεργασμένα 
Γεωργικά προϊόντα ροδάκινα, βερύκοκα τομάτες, για 
μεταποίηση και σταφύλια για οινοποίηση κατά το Β' 
εξάμηνο 2003. 

1) Νωπά Προϊόντα 

α) Απογευματινές ώρες εργασίας 190. 

β) Κυριακές, εξαιρέσιμες και Νυκτερινές ώρες εργα¬ 
σίας 50. 

2) Επεξεργασμένα Προϊόντα 

α) Απογευματινές ώρες εργασίας 190. 

β) Κυριακές, εξαιρέσιμες και Νυκτερινές ώρες εργα¬ 
σίας 50. 

3) Ροδάκινα, Βερύκοκα, Τομάτες για μεταποίηση 

α) Απογευματινές ώρες εργασίας 370. 

β) Κυριακές, εξαιρέσιμες και νυκτερινές ώρες εργασίας 
130. 

3) Σταφύλια 

α) Απογευματινές ώρες εργασίας 100. 

β) Κυριακές, εξαιρέσιμες και Νυκτερινές ώρες εργα¬ 
σίας 30. 

Μέγιστος αριθμός απασχολουμένων υπαλλήλων κατά 
Μήνα 8. 

Η ισχύς της απόφασης αυτής αρχίζει ένα μήνα πριν τη 
δημοσίευση της απόφασης στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 21 Αυγούστου 2003 
Ο Νομάρχης 

ΒΑΣΙΛΗΣ ΑΝΑΓΝΩΣΤΟΠΟΥΛΟΣ 

-*- 

Αριθ. 2918 (3) 

Έγκριση τροποποίησης των κανονισμών αμοιβαίων κε¬ 
φαλαίων που διαχειρίζεται η εταιρεία "ΤΝΤΕΒΤΒυδΤ 
ΑΕΔΑΚ". 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 6Α/438/29.7.2003 
της Εκτελεστικής Επιτροπής) 

Αφού έλαβε υπόψη: 

1. Τις διατάξεις του άρθρου 23 του Ν. 1969/1991 "Εται¬ 
ρείες επενδύσεων χαρτοφυλακίου, αμοιβαία κεφάλαια, 
διατάξεις εκσυγχρονισμού και εξυγιάνσεως της κεφα¬ 
λαιαγοράς και άλλες διατάξεις" όπως ισχύει (ΦΕΚ Α' 
167). 

2. Την απόφαση 1/71/2.4.1996 του Διοικητικού Συμβου¬ 
λίου της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφά¬ 
σεων, σύμφωνα με την παράγραφο 2 του άρθρου 78 του 
Ν. 1969/1991 "Εταιρείες επενδύσεων χαρτοφυλακίου, 
αμοιβαία κεφάλαια, διατάξεις εκσυγχρονισμού και εξυ- 
γιάνσεωςτης κεφαλαιαγοράς και άλλες διατάξεις", όπως 
ισχύει (ΦΕΚ Α' 167). 

3. Την από 16.7.2003 αίτηση της διαχειρίστριας εταιρεί¬ 
ας ΊΝΤΕΒΤΒυδΤ ΑΕΔΑΚ" μαζί με τους τροποποιημένους 
κανονισμούς των παρακάτω αμοιβαίων κεφαλαίων, υπο¬ 
γεγραμμένους από το θεματοφύλακα "ΤΡΑΠΕΖΑ ΝΟ\/Α- 
ΒΑΝΚΑ.Ε.". 

4. Σχετική εισήγηση του Δημητρίου Μαρίνου, αποφασί¬ 
ζει ομόφωνα: 

Εγκρίνει την τροποποίηση των κανονισμών των αμοι¬ 
βαίων κεφαλαίων: 


1. "ΝΟνΑΒΑΝΚ ΒΙΛΈΟΗΙΡδ ΑΜΟΙΒΑΙΟ ΚΕΦΑΛΑΙΟ ΜΕ¬ 
ΤΟΧΙΚΟ ΕΣΩΤΕΡΙΚΟΥ", 

2. "ΝΟνΑΒΑΝΚ ΕυΒΟΡΑ ΑΜΟΙΒΑΙΟ ΚΕΦΑΛΑΙΟ ΜΕΤΟ¬ 
ΧΙΚΟ ΕΞΩΤΕΡΙΚΟΥ" και 

3. "ΝΟνΑΒΑΝΚ νΑΐυΕ Ρΐυδ ΑΜΟΙΒΑΙΟ ΚΕΦΑΛΑΙΟ 
ΟΜΟΛΟΓΙΑΚΟ ΕΣΩΤΕΡΙΚΟΥ" 

σύμφωνα με τους υποβληθέντες τροποποιημένους κα¬ 
νονισμούς. Οι τροποποιήσεις των κανονισμών των αμοι¬ 
βαίων κεφαλαίων αφορούν, μεταξύ άλλων, το ποσοστό 
της αμοιβής της εταιρείας διαχειρίσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2003 
Ο Α' Αντιπρόεδρος 
ΓΕΩΡΓΙΟΣ Ν. ΦΛΩΡΟΣ 
-♦- 

Αριθ. 2919 (4) 

Έγκριση συγχώνευσης αμοιβαίων κεφαλαίων που δια¬ 
χειρίζεται η εταιρεία ΊΝΤΕΒΤΒυδΤ ΑΕΔΑΚ". 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 6Β/438/29.7.2003 
της Εκτελεστικής Επιτροπής) 

Αφού έλαβε υπόψη: 

1. Τις διατάξεις του άρθρου 45(α) του Ν. 1969/1991 
"Εταιρείες επενδύσεων χαρτοφυλακίου, αμοιβαία κεφά¬ 
λαια, διατάξεις εκσυγχρονισμού και εξυγιάνσεως της κε¬ 
φαλαιαγοράς και άλλες διατάξεις" (ΦΕΚ Α' 167), όπως 
προστέθηκαν με τις διατάξεις του άρθρου 114 του Ν. 
2533/1997 "Χρηματιστηριακή Αγορά και άλλες Διατά¬ 
ξεις", όπως ισχύει (ΦΕΚ Α' 228). 

2. Την απόφαση 1/71/2.4.1996 του Διοικητικού Συμβου- 
λίου της Επιτροπής Κεφαλαιαγοράς, με την οποία εξου¬ 
σιοδοτεί την Εκτελεστική Επιτροπή για τη λήψη αποφά¬ 
σεων, σύμφωνα με την παράγραφο 2 του άρθρου 78 του 
Ν. 1969/1991 "Εταιρείες επενδύσεων χαρτοφυλακίου, 
αμοιβαία κεφάλαια, διατάξεις εκσυγχρονισμού και εξυ- 
γιάνσεως της κεφαλαιαγοράς και άλλες διατάξεις", όπως 
ισχύει (ΦΕΚ Α' 167). 

3. Την από 16.7.2003 επιστολή της εταιρείας ΊΝ¬ 
ΤΕΒΤΒυδΤ ΑΕΔΑΚ" μαζί με τα σχέδια συμβάσεως συγ¬ 
χώνευσης των παρακάτω αμοιβαίων κεφαλαίων και τη 
σύμφωνη γνώμη του θεματοφύλακα "ΤΡΑΠΕΖΑ ΕΡΘ ΕΨ- 
ΒΟΒΑΝΚ ΕΒΘΑδΙΑδ Α.Ε.". 

4. Σχετική εισήγηση του Δημητρίου Μαρίνου, αποφασί¬ 
ζει ομόφωνα: 

Εγκρίνει τη συγχώνευση των παρακάτω αμοιβαίων κε¬ 
φαλαίων: 

1. "ΙΝΤΕΒΑΜΕΒΙΩΑΝ Α/Κ ΜΙΚΤΗΣ ΑΠΟΔΟΣΗΣ ΟΜΟ¬ 
ΛΟΓΙΑΚΟ ΕΣΩΤΕΡΙΚΟΥ" και "ΙΝΤΕΒΑΜΕΒΙΟΑΝ Α/Κ ΜΑ¬ 
ΚΡΟΠΡΟΘΕΣΜΩΝ ΤΟΠΟΘΕΤΗΣΕΩΝ ΟΜΟΛΟΓΙΑΚΟ 
ΕΣΩΤΕΡΙΚΟΥ" δι’ απορροφήσεως του δεύτερου από το 
πρώτο και 

2. ΙΝΤΕΒΑΜΕΒΙΟΑΝ Α/Κ ΔΙΕΘΝΩΝ ΕΥΚΑΙΡΙΩΝ ΜΕΤΟ¬ 
ΧΙΚΟ ΕΞΩΤΕΡΙΚΟΥ" και "ΙΝΤΕΒΑΜΕΒΙΟΑΝ Α/Κ ΝΕΩΝ 
ΑΓΟΡΩΝ & ΤΕΧΝΟΛΟΓΙΩΝ ΜΕΤΟΧΙΚΟ ΔΙΕΘΝΕΣ" δι’ 
απορροφήσεως του δεύτερου από το πρώτο, σύμφωνα 
με τα σχέδια συμβάσεως συγχώνευσης των παραπάνω 
αμοιβαίων κεφαλαίων που υποβλήθηκαν από τη διαχειρί- 
στρια εταιρεία ΊΝΤΕΒΤΒυδΤ ΑΕΔΑΚ". 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 2003 

Ο Α' Αντιπρόεδρος 
ΓΕΩΡΓΙΟΣ Ν. ΦΛΩΡΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

ΣτηνΔΙ 7α/115/10/Φ. Ν .429/7.8.2003 απόφαση του Υφυ¬ 


πουργού Περιβάλλοντος, Χωρ/ξίας και Δημ. Έργων 
"Διόρθωση παροραμάτων του Ελληνικού Κανονισμού 
Οπλισμένου Σκυροδέματος - ΕΚΩΣ 2000" που δημοσιεύ- 
θηκε στο ΦΕΚ 1153/12.8.2003 τεύχος Β' γίνεται η εξής 
διόρθωση: 

Στον τρίτο στίχο, της "Διόρθωσης 2ης" του Άρθρου 1 
(σελ. 15964) διορθώνεται το εσφαλμένο "κομβίον" στο ορ¬ 
θό "κόμβων". 

(Από το Υπ. Περιβάλλοντος, 
Χωρ/ξίας & Δημ. Έργων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννν\/ν.θί.9Γ - β-ΓΠ3ίΙ: \Λ/θβιη35ΐθΓ @ βί. 9 γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410)597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 βυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπϊθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θιιιό 

θιιιό 

ΘΙΙΓΟ 

θιιιό 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































